CELEX: 32001F1121(01)
Language: ro
Date: 2001-10-16 00:00:00
Title: Actul Consiliului din 16 octombrie 2001 de elaborare, în temeiul articolului 34 din Tratatul privind Uniunea Europeană, a Protocolului la Convenția cu privire la asistența judiciară reciprocă în materie penală între statele membre ale Uniunii Europene (2001/C 326/01)

19/Volumul 11
            
            
               RO
            
            
               Jurnalul Ofícial al Uniunii Europene
            
            
               296
            
         32001F1121(01)
   
               C 326/1
            
            
               JURNALUL OFÍCIAL AL UNIUNII EUROPENE
            
            
               
            
         
      ACTUL CONSILIULUI
   
   din 16 octombrie 2001
   de elaborare, în temeiul articolului 34 din Tratatul privind Uniunea Europeană, a Protocolului la Convenția cu privire la asistența judiciară reciprocă în materie penală între statele membre ale Uniunii Europene
   (2001/C 326/01)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 litera (a) și articolul 34 alineatul (2) litera (d),
   având în vedere inițiativa Republicii Franceze (1),
   având în vedere avizul Parlamentului European (2),
   întrucât:
   
               (1)
            
            
               Pentru realizarea obiectivelor Uniunii, ar trebui să fie îmbunătățite normele privind asistența judiciară reciprocă în materie penală între statele membre ale Uniunii Europene și ar trebui să fie elaborat în acest scop un protocol, astfel cum figurează în anexă.
            
         
               (2)
            
            
               Articolul 8 din protocol este inclus în domeniul de aplicare a articolului 1 din Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat de Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și a dezvoltării acquis-ului Schengen (3).
            
         
               (3)
            
            
               Procedurile stabilite prin acordul încheiat de Consiliul Uniunii Europene cu Republica Islanda și Regatul Norvegiei privind asocierea acestor state în vederea punerii în aplicare, a asigurării respectării și dezvoltării acquis-ului Schengen (4) au fost respectate în ceea ce privește această dispoziție.
            
         
               (4)
            
            
               Cu ocazia notificării adoptării prezentului act adresată Republicii Islanda și Regatului Norvegiei, în conformitate cu articolul 8 alineatul (2) litera (a) din acordul menționat anterior, aceste două state vor fi informate în special cu privire la conținutul articolului 16 referitor la intrarea în vigoare pentru Islanda și Norvegia,
            
         DECIDE elaborarea protocolului al cărui text figurează în anexă și care este semnat astăzi de către reprezentanții guvernelor statelor membre ale Uniunii,
   RECOMANDĂ adoptarea acestuia de către statele membre în conformitate cu normele lor constituționale,
   INVITĂ statele membre să inițieze, până la 1 iulie 2002, procedurile care se aplică în acest scop.
   
      Adoptat la Luxemburg, 16 octombrie 2001.
      
         
            Pentru Consiliu
         
         
            Președintele
         
         D. REYNDERS
         
      
   
   
      (1)  JO C 243, 24.8.2000, p. 11.
   
      (2)  Avizul din 4 octombrie 2001 (nepublicat încă în Jurnalul Oficial).
   
      (3)  JO L 176, 10.7.1999, p. 31.
   
      (4)  JO L 176, 10.7.1999, p. 36.